Eiropas Parlamenta rezolūcija par Atklātības direktīvas vispārējas īstenošanas pasākumiem



Oficiālais Vēstnesis 313 E , 20/12/2006 Lpp. 0114 - 0116



P6_TA(2006)0435 Atklātības direktīvas īstenošanas pasākumi (2. līmenis) Eiropas Parlamenta rezolūcija par Atklātības direktīvas vispārējas īstenošanas pasākumiem Eiropas Parlaments, - ņemot vērā Eiropas Parlamenta un Padomes 2004. gada 15. decembra Direktīvu 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū [1], - ņemot vērā Komisijas direktīvas projektu, ar ko nosaka sīki izstrādātus noteikumus Komisijas 2006. gada 30. maijā publicētajai Direktīvai 2004/109/EK, - ņemot vērā Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību [2], kurā grozījumi izdarīti ar Padomes 2006. gada 17. jūlija Lēmumu 2006/512/EK [3], - ņemot vērā Komisijas priekšsēdētāja R. Prodi 2002. gada 5. februārī Parlamentam izteikto paziņojumu, - ņemot vērā tā 2002. gada 5. februāra rezolūciju par tiesību aktu īstenošanu finanšu pakalpojumu jomā [4], - ņemot vērā ierosinātos grozījumus Komisijas direktīvas projektā, ar ko nosaka sīki izstrādātus noteikumus Direktīvas 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū, atsevišķu noteikumu īstenošanai, ko Ekonomikas un monetārā komiteja pieņēma 2006. gada 10. oktobrī, - ņemot vērā Komisijas atbildi uz šiem ierosinātajiem grozījumiem, kura ir nosūtīta Parlamentam ar 2006. gada 18. oktobra vēstuli un kas ir adresēta Ekonomikas un monetārās komitejas referentam un priekšsēdētājai, - ņemot vērā Ekonomikas un finanšu padomes 2006. gada 5. maija secinājumus, kuros ir uzsvērts uzraudzības, koordinācijas un konverģences nozīmīgums Eiropas Savienībā, - ņemot vērā Reglamenta 81. pantu un 103. panta 2. punktu, 1. lūdz Komisiju maksimāli ņemt vērā pilnvaru robežas, kas tai ir piešķirtas Direktīvā 2004/109/EK saskaņā ar Līguma piemērojamajiem noteikumiem, lai nodrošinātu finanšu tirgus dalībniekiem juridisko noteiktību; 2. norāda, ka īstenošanas pasākumu projekts ir praktiski īstenojams risinājums, lai sasniegtu finanšu tirgus dalībnieku darbības pilnveidotu nosacījumu mērķus, kā arī lai izveidotu efektīvus, pārredzamus un drošus finanšu tirgus Eiropas Savienībā; 3. uzsver, ka Parlamenta veikto darbu kopš īstenošanas pasākumu publicēšanas ir rosinājusi vajadzība ievērot tādus tiesību aktos paredzētos noteikumus, kuru mērķis ir panākt līdzsvaru starp konkurenci un pārredzamību finanšu tirgos, kā arī attiecībā uz ieinteresētajām personām (akciju īpašniekiem, emitētajiem un patērētājiem), regulējošām iestādēm un demokrātiski ievelētiem pārstāvjiem; 4. atzinīgi vērtē Komisijas atsaucību, ko tā ir parādījusi, strādājot ar Parlamentu, lai panāktu labāko iespējamo rezultātu visām iesaistītajām pusēm; atgādina par nepieciešamību iesaistīt un informēt Parlamentu, sākot jau no agrīnajiem 2. līmeņa pasākumu sagatavošanas darba posmiem; 5. atzīmē, ka Direktīvas 2004/109/EK īstenošanas pasākumu pabeigšanas procedūrai īstenībā nav precedentu, izstrādājot ES tiesību aktus parastajā veidā; tādēļ norāda nepieciešamību panākt visas puses apmierinošu rezultātu attiecībā uz visām iesaistītajam iestādēm, lai starpiestāžu attiecības uzlabotos; 6. aicina Komisiju efektīvi uzraudzīt izmaiņas starptautiskajos grāmatvedības un revīzijas standartos, lai nodrošinātu saskaņotu izpratni par to drošības līmeni, ko investori var sagaidīt no pusgada finanšu pārskata revīzijas, ja šāda revīzija notiek; 7. aicina Komisiju apsvērt, vai nav jāpārskata konsolidētā pusgada pārskatu satura definīcija, ja tie nav sagatavoti atbilstīgi Starptautiskajiem grāmatvedības standartiem; 8. aicina Komisiju nodrošināt, lai tiktu izveidota efektīva paziņošanas procedūra saistībā ar tirgus veidošanas pārraudzību; 9. aicina Komisiju un dalībvalstis veicināt, lai Eiropas Vērtspapīru regulatoru komiteja izveido atbilstošus informācijas tīklus nolūkā samazināt informācijas apmaiņas slogu tirgus dalībniekiem; 10. aicina Komisiju pievērst īpašu uzmanību trešo valstu pārvaldības sabiedrību un investīciju kompāniju neizbēgami līdzvērtīgajām vēlmēm, kā arī nodrošināt, lai šīs kompānijas skaidri identificē savu kompetento iestādi, vai, gadījumā, ja tā nav regulēta, skaidri paziņo šo informāciju; 11. izsaka nepieciešamību dalībvalstīm saskaņot darbību, nosakot obligātos standartus informācijas publiskošanai; 12. aicina Komisiju pārskatīt efektīvas informācijas izplatīšanas pasākumus; 13. piekrīt īstenošanas pasākumiem; 14. uzdod tā priekšsēdētājam nosūtīt šo rezolūciju Padomei, Komisijai un Eiropas Vērtspapīru regulatoru komitejai. [1] OV L 390, 31.12.2004., 38. lpp. [2] OV L 184, 17.7.1999., 23. lpp. [3] OV L 200, 22.7.2006., 11. lpp. [4] OV C 284 E, 21.11.2002., 115. lpp. --------------------------------------------------